“JFIN Coin” ลงสนามวันแรกฟอร์มหลุดลุ่ย! หลุดจอง 50% ต่ำสุดแค่ 3 บาท
“JFIN Coin” ลงสนามวันแรกฟอร์มหลุดลุ่ย! ต่ำสุดแค่ 3 บาท
2 พ.ค. 2561

ผู้สื่อข่าวรายงานว่า ในวันนี้ (2 พ.ค.61) บริษัท เจ เวนเจอร์ส จำกัด (JVC) ซึ่งเป็นบริษัทย่อยของบริษัท เจ มาร์ท จำกัด (มหาชน) หรือ JMART เปิดขายดิจิทัลโทเคน “JFin Coin” เป็นครั้งแรก โดยได้เข้าทำการซื้อขายบนกระดานในตลาดรอง Coin Asset หรือกระดานซื้อขายสกุลเงินดิจิทัล ซึ่งถือว่าเป็นเหรียญเงินดิจิทัลอย่างเป็นทางการรายแรกของของไทย
ล่าสุด ณ เวลา 17.10 น. อยู่ที่ระดับ 3.70 บาท ปรับตัวลดลง 42.64% ขึ้นไปสูงสุดที่ระดับ 6.45 บาท ต่ำสุดที่ระดับ 3 บาท จากราคาพรีเซลที่ได้เปิดซื้อขายไปแล้วเมื่อวันที่ 14 ก.พ. 2561 ที่ผ่านมา ในราคาโทเคนละ 6.60 บาท (เทียบได้กับ 0.20 ดอลลาร์สหรัฐฯ)
ทั้งนี้ JVC มีแผนที่จะนำเงินจากการระดมทุนในครั้งนี้ ไปใช้เพื่อพัฒนาระบบ (Platform Development) เพื่อประโยชน์ต่อผู้ ถือโทเคน ซึ่งรวมถึงการลงทุนพัฒนาระบบ Blockchain, Credit Scoring, Crypto-Wallet, Big Data Analysis, Mergers and Acquisitions, การพัฒนาทรัพยากรมนุษย์ จำนวน 75%,
อีกทั้ง ใช้สำหรับการบริหาร การจัดการ การวิจัย และการออกโปรแกรมทางการตลาด จำนวน 20% และใช้สำหรับกิจกรรมอื่นๆ เช่น กฎหมาย และค่าธรรมเนียมที่เกี่ยวข้อง จำนวน 5%
